**Kitöltési útmutató a 2015 évi talajterhelési díj bevalláshoz**

**Böhönye Község Önkormányzat Képviselő-testületének a talajterhelési dj szabályairól szóló 28/2013. (XI.21.) önkormányzati rendelete szabályozza az önkormányzat illetékességi területén fizetendő talajterhelési díjat.**

**Bevallást kell tenni** minden szennyvíz kibocsátónak, aki 2015. január 1-től 2015. december 31-ig, vagy ezen időszakon belül valamennyi időtartamról, amely alatt a műszakilag rendelkezésre álló közcsatornára még nem kötött rá. **A bevallási határidő: 2016. március 31. Fizetési határidő: V.15, VII.15. és X.15. ( három egyenlő részletben)**

A bevallást az érintett ingatlan tulajdonosa ( kibocsátó) köteles kitölteni a 2015. évi tényleges (rákötés esetén időarányos) fogyasztás alapján.

A locsolási kedvezmény két módon vehető igénybe:

* Az első esetben nincs locsolási órája. Összes vízmennyiséget osztja 12- vel és szorozza 3-al, és ennek a mennyiségnek veszi a 10%-át. Az így kapott számot írja a *B rész 2. a)* pontjába.
* A másik esetben van a fogyasztónak locsolást mérő órája. Ebben az esetben a locsolási mérőn leolvasott víz mennyiségét írja a bevallás *B része 2. b)* sorába.
* A talajterhelési díj alapja csökkenthető az ivóvízvezeték meghibásodása következtében elszivárgott víz mennyiségével, melyet a vízszolgáltató által kiállított jegyzőkönyvvel,illetve egyéb okirattal hitelt érdemlően igazolni szükséges. *(B rész 3.sor)*
* Levonható a szolgáltatott víz mennyiségéből az a számlával igazolt szennyvíz mennyiség, amelyet a kibocsátó szennyvíz tárolójából, olyan arra feljogosított szervezettel szállíttatott el, és a vonatkozó jogszabály szerinti szabályos elhelyezését igazolja. *(B rész 4.sora)*

**A fizetendő díj számítása:**

- A felhasznált vízmennyiség csökkentve a számlával igazolt locsolási és elszállított szennyvíz mennyiségével, majd szorozva 1800.-Ft-os egységdíjjal ez a területérzékenységi szorzót is tartalmazza-

- Minden kibocsátó a jövedelmétől függetlenül 40%-os önkormányzati kedvezményben részesül. (A bevallás *B. része 8. sora*.) , melyet nem kell megfizetni.

*Számítása: B. rész 7. sorba írt összeg 40 %-a.*

- Bevallás *B. rész 9*. sora az általános mindenkit megillető kedvezmény levonása utáni díjat tartalmazza.

*Számítása : B. rész 7. sorba írt összeg 60%-a.*

**Minden további önkormányzati kedvezmény a kibocsátó és vele közös háztartásban élők egy főre jutó jövedelmétől függ**. **Tehát a bevallás 10. vagy 11, vagy 12. vagy 13. soraiból csak egy sor és az a sor** tölthető ki, amelyik rá vonatkozik , aki a jövedelme alapján kedvezményt vesz igénybe. A kedvezmény csak akkor vehető igénybe, ha a kibocsátónak nincs talajterhelési díj hátraléka. **A hátralékkal rendelkezők kedvezményt nem vehetnek igénybe.**

Az önkormányzat rendeletében jelentős összegű kedvezményt biztosít. Az általános 40%-os kedvezményen túl megmaradó 60 %-nyi mértékből további jelentős 93%, 90%, 85%, illetve 80%-os kedvezményt biztosít .

a) B. rész 10. sorban írt kedvezmény igénybevétele esetén fizetendő adó: egyedül élő veheti igénybe akkor, ha rendszeres jövedelme nem haladja meg a mindenkori öregségi nyugdíjminimumot,

*Számítása: B. rész 9.pontban írt összeg 7%-a, ez azonos a fizetendő adójával .*

b) B. rész 11. sorban írt kedvezmény igénybevétele esetén fizetendő adó : egyedül élő lakossági kibocsátó veheti igénybe akkor, ha rendszeres jövedelme nem haladja meg a mindenkori öregségi nyugdíjminimum 150 %-át,

S*zámítása: B. rész 9.pontban írt összeg 15%-a, ez azonos a fizetendő adójával .*

c) B. rész 12. sorban írt kedvezmény igénybevétele esetén fizetendő: több személyes közös háztartásban élők vehetik igénybe akkor, ha az egy főre jutó rendszeres jövedelmük nem haladja meg a mindenkori öregségi nyugdíj minimum 100 %-át. ,

S*zámítása: B. rész 9.pontban írt összeg 10%-a,ez azonos a fizetendő adójával*

d) B. rész 13. pontban írt kedvezmény igénybevétele esetén fizetendő adő : több személyes közös háztartásban élők vehetik igénybe akkor, ha az egy főre jutó rendszeres jövedelmük nem haladja meg a mindenkori öregségi nyugdíj minimum 150 %-át.

S*zámítása: B. rész 9.pontban írt összeg 20 %-a, ez azonos a fizetendő adójával.*

 14. sor kitöltése: , ha a kibocsátó a jövedelme vagy fennálló talajterhelési díj hátraléka miatt nem jogosult a 10- 13 sorban írt kedvezmények egyikére sem, akkor a 9. sorba írt számot írja be,

 Ha a kibocsátó jogosult a 10-13 sorba írt kedvezmények közül valamelyikre, akkor az abban a sorban szereplő összeget kell ide beírni.

 2015. évben az öregségi minimum nyugdíj összege: **28.500.- Ft ( 100%),**

 **42.750.- Ft ( 150 %** )

 Önkormányzati Adóhatóság